Studentewerk word toe bestuurspos vir dié Jongboer | Landbou
Studentewerk word toe bestuurspos vir dié Jongboer
Terwyl die skeurtandploeë hul werk in dié droë aarde doen, verwonder 'n mens jou aan die vermoë van Mpumalanga se Jongboer van die Jaar om konstant 7,6 ton mielies/ha onder moelike droë- landtoestande te oes.
Mnr. Kirch Müller se passie vir boerdery was van jongs af onblusbaar, en op hoërskool was landbouwetenskappe en plaaswerktuigkunde van sy gunstelingvakke.
Ná skool het hy sy studie voortgesit deur landboubestuur aan Unisa te studeer. Vir sy praktiese jaar was Müller bereid om verniet te werk, net om landbou-ervaring op te doen. Hy het by Zonnebloem-boerdery in die omgewing van Middelburg aangeklop vir werk.
Zonnebloem se eienaar, mnr. Gideon Anderson, was nie te vinde vir gratis arbeid op sy plaas nie, maar hy was bereid om vir Müller 'n gewone arbeidersposisie beskikbaar te maak.